ประจำเดือนมาผิดปกติครับ มาแบบวันเว้นวัน ตรวจแล้วไม่ท้องครับ อยากทราบว่าเป็นอะไรหรอครับ หรือ ฮอร์โมนผิดปดติจากกินยาคุมฉุกเฉิน
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังการมีประจำเดือนมาผิดปกติอาจเป็นผลข้างเคียงจากยาได้ แต่ไม่ควรเกิดเรื้อรัง คือพอหมดรอบเดือนนั้น รอบเดือนถัดไป ประจำเดือนควรจะมาตามปกติ แนะนำยืนยันการตั้งครรภ์หรือไปยืนยันที่รพ.อีกครั้ง ถ้าไม่ได้ท้องจริงๆก็คงต้องหาสาเหตุที่ทำให้เลือดออกผิดปกติต่อไป